cyanic-selkie/wikianc huggingface dataset:
Addaisseh
Addaisseh (arabisk: العديسة‎) er en liten landsby i det sørøstlige Libanon, rett ved grensen til Israel. I forbindelse med krigen mellom Israel og Hizbollah sommeren 2006 var det flere trefninger her.
Lillsaivis (innsjø)
Lillsaivis (lulesamisk: Unna Sájvva) er en innsjø i Lappland, Sverige, i den sørlige delen av Gällivare kommune. Innsjøens overflate ligger 276 meter over havet.
Ved innsjøen finnes gamle samiske offerplasser, som ble gravd ut av arkeologen Gustaf Hallström i 1915. Ved innsjøens nordøstbredde ligger tettstedet Lillsaivis. Drenering skjer gjennom Saivisbäcken, som går ut fra innsjøens nordside, ved tettstedet Lillsaivis.
Olav Ljøsne
Olav Ljøsne (født 1953 i Vågå) er en norsk næringslivsleder og tidligere politiker.
Han er utdannet Cand. Mag. fra Universitetet i Oslo i 1978 med tilleggsstudier i Arabisk språk og internasjonal politikk.
Olav Ljøsne var leder i Norges Unge Venstre 1976–1979 og satt i samme periode i partiet Venstres styre. Han var generalsekretær for Norges Unge Venstre 1975–1976 og sekretariatsleder for Venstres Stortingsgruppe i 1976–1977. Han hadde internasjonale lederroller European Liberal Youth og International Federation of Liberal Youth og var også styremedlem i Foreningen Norden og Norges Gymnasiastsamband. Olav Ljøsne satt i Oslo bystyre i perioden 1979–1983 og var regjeringsoppnevnt medlem av Statens Ungdomsråd 1979–1982.
Olav Ljøsne var ansatt i Handelsdepartementet fra 1978–1981, siste året som byråsjef da utenriksøkonomi ble underlagt Utenriksdepartementet, og var prosjektengasjert i Norges Eksportråd 1981–1982. Han var utsending ved de norske ambassadene i Irak, Saudi Arabia og Iran fra 1982 til 1989. Han hadde ulike lederstillinger for Shell fra 1989 i Oslo, Stockholm, Haag, Lagos, London, Washington frem til 2014.
Olav Ljøsne ble valgt til styreleder i Blodkreftforeningen i 2018. Han har innehatt en rekke styreverv både i Norge og internasjonalt, og var blant annet styremedlem for Den Norske Klub i London i 1995–1998, medlem i Afrika-rådet for the Woodrow Wilson Center, Washington, D.C. 2010–2014. Olav Ljønse er bidragsyter til boken Energy Futures, utgitt ved IMD, Lausanne i 2007.
Escalaplano
Escalaplano (sardisk: Scaleprànu) er en italiensk kommune i provinsen Sud Sardegna i regionen Sardinia. Den har 2 196 innbyggere og ligger rundt 338 meter over havet.
Bøler Idrettsforening
Bøler Idrettsforening (stiftet 24. oktober 1958) er en norsk idrettsforening som holder til på Bøler i Oslo. Fra starten bestod foreningen av grupper for ski, fotball og friidrett. Klubben har pr. dags dato ca. 1000 medlemmer. I dag består gruppene av fotball, tennis, friidrett og håndball.
Bøler IF Fotball
Bøler IF Fotball har fotballag på alle aldersbestemte nivåer. A-laget for herrer i fotball skal i 2021 spille i 6. divisjon. Laget ble trent av Atle Jan Larsen fra 2007 til og med 2012 og etablerte seg i 3. divisjon med 2.-plass i 2010 som klubbens beste plassering noen gang. Bøler IF har klubbhus ved idrettsanlegget Haraløkka på Bøler. Her spiller Bøler IF Fotball sine hjemmekamper. Hjemmebanen har siden sommeren 2004 vært kunstgress. A-laget for Herrer trenes fra 2020 av Jørn Erik Larsen sammen med assistent Runar Gulbrandsen, med en ambisjon om å løfte seniorfotballen for herrer igjen. Bølers A-lag rykket i 2022 opp til 5.divisjon i deres første fulle sesong. Laget spiller i 2023 i 5.divisjon.
Julienne
Julienne (à la Julienne) betegner en tilberedningsmåte for mat som går ut på å kutte råvaren i lange, tynne strimler eller staver. Hver bit er gjerne på størrelse med en stor fyrstikk (typisk 3x3 mm). Både tykkelsen og lengden kan varieres etter smak og behag, men den skal være mest mulig ensartet i en og samme rett.
Bøler Idrettsforening
Bøler IF Fotball
Bøler hadde i en stund også et kvinnefotballag, som fortsatt står for den største bedriften i klubbens historie, da de vant cupfinalen i 1981 foran storfavoritten BUL. Bøler var også representert i Eliteserien i fotball for kvinner (senere Toppserien) så sent som i 1997-sesongen. A-laget for kvinner ble forsøkt etablerert på nytt i 2021.
Casino (TV-program)
Casino er et norsk gameshow som ble direktesendt på TVNorge fra 1989 til 1996 og på TV3 fra 2003 til 2004. Hallvard Flatland skapte og ledet programmet de fire første årene. I 1993 overtok Leif Erik Forberg programlederjobben og ledet det frem til det ble nedlagt i 1996. Flatland var tilbake som programleder da programmet gjenoppstod på TV 3.
Julienne
Til arbeidet trengs en god kniv, men man kan også «jukse litt» og bruke et såkalt juliennejern eller elektrisk grønnsakkutter med julienneskive. Slike skiver har gjerne dimensjoner fra 2x2 mm og oppover til 10x10 mm. Storhusholdninger kan få de vanligste grønnsakene levert ferdig maskinskåret à la Julienne.
Casino (TV-program)
Programmet hadde sin glanstid før TV 2 kom på luften, og var selve bærebjelken i TVNorge. Det ble totalt sendt 401 episoder av programmet på TVNorge og 50 på TV3. Flatland ledet 214 av dem, pluss de 50 som gikk på TV3. Høsten 2018 sendt TVNorge fire spesialutgaver av programmet i forbindelse med kanalens 30-årsjubileum. Alle ble ledet av Flatland og gikk fra 1. til 22. desember.
Om programmet
Programmet huskes som det første, norske suksess-programmet som ble sendt utenfor NRK. Aldri før hadde man hatt muligheten til å vinne biler, hus, dyre utenlandsferier eller markiser på norsk TV. Programmet hadde 800,000 seere på det meste (på en tid da under 50 prosent av norske hjem hadde tilgang til TVNorge). På det meste mottok kanalen 25,000 telefoner i minuttet under sendingene. Og billettene til studio ble omsatt på svartebørs til 1000 kroner stykket. Telefonnettet i Oslo-området ble etterhvert sprengt mens sendingene gikk, noe som førte til at Flatland begynte å trekke ut hvem som kunne ringe inn basert på hvilket retningsnummer de hadde. Programmet hadde sin storhetstid med Flatland (1989–93). Da Forberg tok over, begynte seertallene å falle, og det siste sendeåret var de helt nede i 100,000. Programmet revolusjonerte Fjernsyns-Norge da det kom.
Serien huskes også for Thor-Rune Haugen («Haugen i bua») og for programvertinnen Birgitte Seyffarth (populært omtalt som «Tause Birgitte»). Seyffart var fast vertinne fra 1989 til 1993. Etter at Forberg tok over programlederjobben i 1993, falt ordningen med fast vertinne bort. Fra nå av plukket de ut jenter fra gata og spurte om de ville være vertinne for programmet de neste to ukene. I alt 29 kvinner var innom som vertinne etter denne ordningen. Blant disse var Gunilla Holm (1993), Lene Nystrøm (1994) og Janne Formoe.
Relansering og retur
Programmet gjenoppsto nok en gang på TVNorge i 2018 i forbindelse med kanalens 30-årsjubileum. Både Halvard Flatland og Birgitte Seyffarth var tilbake som henholdsvis programleder og vertinne. Fire episoder ble sendt. Programmet fikk dårlige kritikker, men oppnådde forholdsvis gode seertall med over 400 000 seere.
Julienne
Julienne brukes oftest til grønnsaker, men også råvarer av kjøtt og fisk kan tilberedes à la Julienne og er f.eks. velegnet til rask koking i olje (frityr), wok eller til fondue.
Metoden er vanligvis brukt for blant annet gulrøtter (Gulrøtter Julienne), poteter som skal stekes i olje (franske poteter / Pommes Frites) eller sellerirot (Céléris Remoulade). Også andre rotgrønnsaker som kålrot, nepe, pastinakk, jordskokk, reddik og rødbeter kan tilberedes à la Julienne, og metoden kan benyttes for fennikel, purreløk, vårløk og sukkererter (belger) samt frukt.
Julienne gir korte koke- og tilberedningstider, trekker til seg mye smak og kan gi den ferdige retten et delikat utseende. Juliennegrønnsakene kan kokes, smørdampes, friteres, stekes, forvelles og avkjøles – i det hele tatt – alle tilberedningsteknikker kan tas i bruk.
Begrepet julienne kom for første gang på trykk i boken 'Le Cuisinier Royal' fra 1722. Opprinnelsen er uviss, men det antas at begrepet har sammenheng med franskspråklige navn som Jules eller Julien.
Bøler Idrettsforening
Bøler IF Fotball
Bøler IF har hatt to spillere på det norske A-landslaget for kvinner. Disse er Janne Andreassen (1982–1987) og Hilde Strømsvold (1992).
Socotrana
Socotrana er en slekt av billene i delgruppen (underfamilien) sandjegere i familiegruppen løpebiller.
Utseende
En middelsstor (ca. 10 millimeter), slank og langbeint sandjeger. Dekkvingene er blåaktig svarte med en smal, gul flekk på sidene.
Levevis
Arten er en svært rask løper og gjemmer seg under steiner. Den er muligens nattaktiv.
Utbredelse
Arten er bare kjent fra Socotra.
Stefan Heggelund
Stefan Magnus Brittmark Heggelund (1984–) er en norsk politiker (H). Han var stortingsrepresentant for Oslo fra 2013 til 2021.
Liv og virke
Han vokste opp på Røa i Oslo og meldte seg inn i Unge Høyre i 1999. Han var leder i Vestre Aker Unge Høyre 2002–2004 og Oslo Unge Høyre 2005–2006, så medlem av Unge Høyres sentralstyre 2006–2010 og Unge Høyres 2. nestleder 2007–2010. I 2010 stilte han som lederkandidat, men tapte for sittende leder Henrik Asheim.
Stefan Heggelund var byrådssekretær for byråd for byutvikling i Oslo kommune Merete Agerbak-Jensen, senere medlem av Oslo bystyre 2011–2013.
Han ble først valgt inn på Stortinget i 2013 og satt da i Stortingets arbeids- og sosialkomité, og ble gjenvalgt (på utjevningsmandat) i 2017, da han tok sete i Stortingets energi- og miljøkomité. Han gikk ut av Stortinget i 2021, etter at han ikke ble renominert på antatt sikker plass.
Ekteskap og familie
Han giftet seg i 2014 med stortingsrepresentant Hadia Tajik, men de gikk fra hverandre i 2016. Han giftet seg senere med daværende statssekretær Jorunn Hallaråker, som han har barn med.
Protallium
Protallium er en liten kjønnet mellomgenerasjon av en del organismer og planter som har formering ved generasjonsveksling. Den er i realiteten en redusert (tidlig) gametofytt. Protalliet er ofte grønt inne i hunnsporene.
Protalliet kan gjennomleve den kjønnede, haploide gametofytt-generasjonen enten kortvarig og i sin helhet inne i hunnsporen (endospori), eller den kan danne kimen for en langvarig generasjon hvor gametofytten bryter ut av sporen og vokser som en blek saprofytt nede i jorden (eksospori).
Protalliet har bare ett sett av kromosomer, det vil si det er såkalt haploid. Neste generasjon – sporofytt-generasjonen – er ukjønnet men utgjøre hovedstadiet for organismen, og arter seg gjennom den faktiske «planten» som vi ser (sporofytten). Sporofytten danner sporer, og disse danner mye protallier.
Marjan Kalhor
Marjan Kalhor (persisk: مرجان كلهر; født 21. juli 1988 i Teheran) er en iransk alpinist.
Hun har ikke deltatt i verdenscupen i alpint, men har deltatt i en rekke FIS-renn samt internasjonale mesterskap.
Kalhor representerte Iran under Vinter-OL 2010. Hun er den første kvinnen som har representert Iran i et vinter-OL og var også flaggbærer for sitt land under åpningsseremonien. Hun ble nummer 60 og sist av dem som kom i mål i storslalåm og nummer 55 og sist i slalåm.
Eli Skolmen Ryg
Hun er søster av komiker/skuespiller Jon Skolmen og mor til skuespiller Anne Ryg og Hege Schøyen. Hun er barnebarn av maleren Kristian Skolmen.
Sven Säfwenberg
Sven «Sleven» Säfwenberg (født 21. mai 1899, død 15. januar 1950) var en svensk bandymålvakt.
Han spilte opprinnelig for både IK Sirius og IFK Uppsala. Sune Almkvist overtalte ham til å velge IFK Uppsala, der han overtok keeperplassen etter Seth Howander, som i stedet ble høyreback.
Sven «Sleven» Säfwenberg mottok Svenska Dagbladets gullmedalje i 1933. Dette er første og hittil (per 2013) eneste gang prisen er gått til en bandyspiller.
Husøya (Træna)
Husøy er et tettsted og administrasjonssenteret i Træna kommune i Nordland. Tettstedet har innbyggere per 1. januar, og ligger på øya Husøya. Her ligger Træna kirke, Træna kommunes rådhus, skole og Joker-dagligvarebutikk. Det finnes også privat frisør her. Rundt midten av juli blir Trænafestivalen årlig arrangert. Konsertsteder er Træna skoles fotballbane og mange andre steder, som Kirkhelleren på Sanna. Kjente artister som Bjørn Eidsvåg, Madrugada, Madcon og Astrid S har opptrådt her.
Øya Husøya
Husøya er en øy i Træna kommune og øygruppa Træna, og hele øya blir regnet som administrasjonssenter i kommunen. Øya er tilknyttet Ærøya, Hikelen og Ytterhakksholmen via to moloer og ei bru. Hikelen er høyeste punkt (97 moh), og er et godt kjent landemerke på Husøya. Fra Husøya går det lokalbåt/hurtigbåt til Sørsanna/Sanna. Fra Janesvågen, ved fergekaia, går fylkesvei 7398 (tidl. Fv421), nordvest til Kjerkvågen rett nedenfor Petter Dass-kapellet og også sørvest forbi Træna kirke, Kvernneset og Torsholmen helt til den slutter sør for Fallavika vest på Husøya. Herfra går det vei til rorbuhotell på Ærøya, og anleggsvei sørover mot Hikelen og Ytterhakksholmen.
Toneleie
Toneleie eller stemmeleie er et musikkbegrep som grupperer sangstemmer og musikkinstrumenter etter deres ambitus, dvs. det toneomfanget som musikkinstrumentet eller sangstemmen rår over.
Sang
Sangstemmer deles vanligvis inn i stemmeleiene sopran, alt, tenor og bass. Det meste av korlitteraturen kommer i disse stemmeleiene. I tillegg er betegnelser som mezzosopran og baryton vanlige, stort sett for solistiske stykker.
For solopartier kreves det ofte et langt større toneomfang enn for korstemmer, og siden det for solistiske oppgaver kreves andre ferdigheter i tillegg deles solister opp i såkalte stemmefag, eksempelvis heltetenor, lyrisk tenor, koloratursopran, dramatisk sopran med mer.
Tessitura er den delen av stemmeomfanget en sanger kan synge lett og uanstrengt over lengre tid uten å slite på stemmen.
Musikkinstrumenter
For flere instrumentfamilier deles instrumentene inn i ulike toneleier, vanligst er sopran-, alt-, tenor- og bass- instrumenter. Blokkfløytefamilien er et kjent eksempel på denne inndelingen. Det finnes dessuten instrumenter som spiller høyere eller lavere, med betegnelser som sopranino, soprillo, piccolo, kontrabass og annet.
De cottiske Alper
De cottiske Alper (fransk: Alpes cottiennes; italiensk: Alpi Cozie) er en fjellkjede i de sørvestlige områdene av Alpene. Den er del av Alpenes hovedkam og danner grensen mellom Frankrike (Hautes-Alpes og Savoie) i vest og Italia (Piemonte) i øst. Fréjustunnelene mellom Modane og Susa er en viktig transportåre mellom Frankrike (Lyon, Grenoble) og Italia (Torino).
De cottiske Alper er oppkalt etter den romerske provinsen Alpes Cottiae. Denne hadde i sin tur fått navn etter en lokal ligurisk fyrste (Cottius).
Avgrensning
De cottiske Alper begrenses
I øst, mellom byene Torino og Cuneo, grenser De cottiske Alper til Posletta.
Fjelltopper
De høyeste toppene i De cottiske Alper er:
Fjelloverganger
De største fjellovergangene i De cottiske Alper er:
Unity (Sør-Sudan)
Unity er hovedakelig befolket av to etniske grupper, nuere (majoritet) og dinkaer (minoritet).
Administrative enheter
Delstaten er inndelt i ni fylker (counties):
Bodø domkirke
Bygningen
Kirken er bygget i betong og har en basilikaform. Den har en frittstående klokketårn som er 36 meter høyt og som rommer tre klokker (utdatert: klokketårnet har fra 2012 fullt klokkespill). Disse har inskripsjoner fra Mark. 10:14, Matt. 11:28 og Matt: 25:34. Kirken har en ytre skulptur som forestiller Petter Dass laget av Kristofer Leirdal.
Det er føyd til to lavere bygningsvolumer til kirkebygget, som rommer forsamlingssaler og en kombinert kontor og boligfløy. De tre delene er satt i rett vinkel på hverandre, og blir lavere med økende avstand fra kirkens sakrale deler.
Interiør
Kirken er en langkirke, men også en av de første arbeidskirkene. Den har et tønnehvelvet skip med to sideskip på hver side markert og hvelvet, men de har ingen søyler som deler opp kirkerommet og støtter de fem hvelvene. Dette var mulig da en kunne lage en skall konstruksjon i armert betong med delvis forspenning. Kirken har smale klerestorie vinduer.
Ved koret er et korgitter av betong med en skulpturgruppe forestillende Jesus på korset, Maria og Johannes som er laget av Kristoffer Leirdal og Tone Thiis Schjetne. Over alteret i østveggen er der et 12 meter høyt glassmaleri. Det er utformet av Aage Storstein og utført av Borgar Hauglid. Kirken har et galleri fungerer som et utkraget tak over inngangen til skipet: Galleribrystningen er dekorert i gull, rødt og blått. Her finnes et rosevindu i vestveggen som er utformet og utført av Borgar Hauglid.
Her er 12 stoler i gyllenlær og 10 ryer laget av Sigrun Berg.
Klokketårnet
Kirken har et selvstendig klokketårn på 36 meter med et minnesmerke over Bodøs falne under andre verdenskrig.
«Til de fra Bodø som gav sitt liv for Norge under krig og okkupasjon 1940 – 1945. Ingen nevnt, ingen glemt»
Historie
Etter at gammelkirken ble bombet sammen med resten av sentrum 27. mai 1940, ble det av NS-myndighetene planlagt et partihus på tomten, men dette ble etter krigen endret til å huse domkirken som åpnet i 1956.
Det ble i 1946 holdt  en arkitektkonkurranse  om ny kirke som ble vunnet av arkitektene Gudolf Blakstad og Herman Munthe-Kaas med utkastet "Kathedral". Grunnsteinen ble lagt i 1954 og den ble vigslet av biskop Wollert Krohn-Hansen i 1956.
Gammelkirken ble innviet i 1888. Det var en trekirke.
Domprosten
Fra 2000 var Tor Berger Jørgensen domprost i kirken, men vinteren 2006 tiltrådte Jørgensen som biskop i Sør-Hålogaland bispedømme. Rådgiver ved bispedømmekontoret i Bodø, Elin Vangen, ble i juni 2006 utnevnt som ny domprost.
Gogericht
Gogericht, Gohgericht eller Gowgericht, var en betegnelse på tingene i det gamle Sachsen. Etter at den frankiske kongen Karl den store hadde underlagt seg det gamle Sachsen, ble grever innsatte innenfor rikets Gau som hans stedfortredere. De hadde utøvende roller som ledere av de øverste domstolene. I dette tilfellet snakker man om Gaugericht eller Grafengericht. På det administrative nivået oppettet frankerne de såkalte Goe, uavhengig av Gaugrensene, hvor de lavere domstolene befant seg i form av Gogericht. Mens Gaugericht mistet stadig mer av sin betydning, ble Gogerichte etterhvert den viktigste rettsordningen.
Take Me Back to My Boots and Saddle
Norsk versjon
Joachim har skrevet en norsk tekst. Den bærer tittelen «Trofaste Nelly».
Theodor Innitzer
Theodor Innitzer (født 25. desember 1875 Neugeschrei ved Wipert i Bøhmen i Østerrike-Ungarn, nå Nove Zvolani/Vejprty i Tsjekkia, død 9. oktober 1955 i Wien i Østerrike) var en av den katolske kirkes kardinaler. Han var erkebiskop av Wien 1932–1955.
Tidlig liv
Han var sønn av en fabrikkarbeider. Etter å ha fullført grunnskolen ble han lærling i en tekstilfabrikk. Prosten på hjemstedet støttet ham slik at han fikk råd til å gå på gymnasiet. i Kaaden (Kadan), der han tok matura i 1898.
Høyere utdannelse og karriere 1898–1932
Theodor Innitzer ble prestekandidat ved erkebispedømmet Wiens presteseminar i 1898, og ble presteviet 25. juli 1902. Han fortsatte sine teologiske studier og ble promovert til den teologiske doktorgrad i 1908.
Han slo deretter inpå en vitenskapelig karriere. Fra 1908 til 1911 var han privatdosent ved Universitetet i Wien, og fra 1913 og frem til 1932 professor i nytestamentlig eksegese (bibelfortolkning) ved Wiens katolsk-teologiske universitet. Mellom 1928 og 1929 var han rektor for Universitetet i Wien. Han var den eneste rektor i Wien på den tid som aktivt beskyttet jødiske studenter mot den tysknasjonale terror som «sterkt» slående studentforeninger bedrev.
Fra 1929 til 1930 var han sosialminister i kansler Johann Schobers tredje regjering.
Den 19. september 1932 ble han utnevnt av pave Pius XI til erkebiskop av Wien, som etterfølger etter kardinalerkebiskop Piffl.
Fersk kardinal 1933–1937
Bare noen få måneder etter ble han kreert til kardinal, den 12. mars 1933.
Innitzer og det østerrikske episkopat var velvillig innstilt til kansler Dollfuss' planer om å omdanne Østerrike fra demokratisk republikk til en stenderstat, noe de oppfattet som i harmoni med pave Pius XIs sosialencyklika «Quadragesimo anno» fra 1931. Kort etter at han ble kardinal, ble det lenge etterlengtede konkordatet mellom Østerrike og Den hellige Stol undertegnet den 5. juni 1933.
Under stenderstatens år forsøkte Innitzer å forsterke det kirkelige Caritas og styre Den katolske Aksjons lekmannsarbeid, og slik øke det katolske bidrag til lindringen av den sosiale og samfunnsmessige krise.
Innitzer under Anschlussåret 1938
Men Innitzer og de øvrige østerrikske biskopene undertegnet dessuten deretter en annen erklæring den 27. mars. Her talte biskopene også om NS-politikkens «fortjenester»; erklæringen inneholdt formuleringer som uttrykte biskoppelig anerkjennelse av det nazistene hadde utrettet i (völkischer) hensikt. De skrev videre at det var en «nasjonal plikt» for østerrikerne å stemme for Anschluss ved den tilstundende folkeavstemning.
En nazistisk «spin doctor» var inne i bildet ved utformingen av denne erklæringen, den brutale gauleiteren Josef Bürckel. Han var en alkoholisert lærer fra Pfalz. En katolsk NS-aktivist og Bürckel-medarbeider ved navn Josef Himmelreich klarte å få kardinalen til å tilføye med håndskrift et «Heil Hitler» da han undertegnet erklæringen. Faksimiler av erklæringen ble deretter raskt hengt opp som plakater rundt om i Østerrike og i Tyskland. Det ble nå klart for mange mer realistiske observatører at Innitzer slet med alvorlige illusjoner hva gjaldt soliditeten ved Hitlers og hans medarbeideres løfter og intensjoner. Et mer avmålt språk kunne ha tjent til biskopenes ære, mente mange.
Dette var også det synspunkt som man hadde i Roma. Vatikanradioen kringkastet umiddelbart en skarp fordømmelse av Anschluss, og Vatikanets kardinalstatssekretær, kardinal Pacelli beordret Innitzer til Roma. Før han fikk foretrede for paven, måtte Innitzer stå skolerett for Pacelli, som var rasende. Pacelli gjorde det klart at Innitzer måtte tilbakekalle sin uttalelse. Han måtte undertegne en ny erklæring der det het blant annet at «De østerrikske biskopers høytidelige erklæring ... hadde ikke til hensikt å godkjenne noe som ikke var og ikke er forenlig med Guds lov» (6. april 1938). Vatikanets avis L'Osservatore Romano gikk ut med en artikkel som understreket at biskopenes opprinnelige uttalelse var blitt til uten Romas godkjenning.
At det ikke lyktes Innitzer eller de øvrige østerrikske biskoper å demme opp for den latente antikatolisismen blant nasjonalsosialistene, ble klart nokså raskt. Den 28. september 1938 overrakte biskopene et memorandum til Hitler der de gikk hardt ut mot den skarpe «kulturkamp» som var blåst i gang i Østerrike, og fremførte en rekke eksempler på overgrep fra embedsverket.
Motstanden toppet seg den 7. oktober etter rosenkransbønnen i Stephansdom, da mer enn 7 000 unge katolikker protesterte offentlig, og gjorde narr av naziparoler som de forandret ordene på. De var blitt inspirert av kardnalens ord fra prekestolen: «Vi har bare én Fører: Kristus!».
Reaksjonen lot ikke vente lenge på seg. Dagen etter, den 8. oktober trengte en sydende folkemengde anført av SA og Hitler-Jugend inn i kardinalens residens og den erkebiskoppelige kurie (Curhaus) i Wien, der de ødela og plyndret, gikk fysisk løs på de geistlige som kom i deres vei, og brølte slagord om at Innitzer måtte føres til galgen, eller sendes til Dachau. Wiens nasjonalsosialistiske politipresident satt i et kaffehus på Stephansplatz mens det hele pågikk, og fulgte med på klokken at NS-bandene holdt seg til innenfor den avtalte tidsramme som var blitt avsatt som «Zeitraum für den deutschen Volkszorn» (tidsrom for det tyske folkeraseri).
Kort tid etter ble den katolske presse og de kirkelige foreninger forbudt, og konkordatsbestemmelsene fra 1933, som sikret kirkens rettigheter i det daværende Østerrike, ble erklært ugyldig av nazistene.
Den andre verdenskrig
Noen måneder før krigsutbruddet deltok han ved konklavet 1939 som valgte pave Pius XII.
Innitzer ville ikke være med på å avsondre de katolske jøder fra de øvrige troende. Den tyske sikkerhetstjeneste SD skrev i et notat på bakgrunn av offentlige ytringer fra og agenters rapporter om kardinalene Bertram og Innitzer at «det ikke var å påregne at det fra katolsk side ville skje noen avsondring av jøder under gudstjenesten eller ved sakramentsmottagelsen».
Det lyktes Innitzer og episkopatet å beholde det kirkelige rom stort sett intakt, og derutover å yte hjelp til ofre for nazieregimet, særlig jøder. Innitzer opprettet et embede for dem i sitt erkebiskopelige palass i 1940, kalt «Erzbischöfliche Hilfsstelle für nichtarische Katholiken» og klatrte å berget et høyt antall kristne og mosaiske jøder. En del ble gjemt i selve hans egen residens.
Innitzer var også en aktør i innenkirkelige stridigheter. Han var en tilhenger av den liturgiske fornyelsesbevegelse innen den katolske kirke, kom dermed på tidlig 1940-tallet i motsetningsforhold om disse spørsmål til erkebiskop Conrad Gröber av Freiburg im Breisgau.
Årene 1945–1955
I 1945 stod naturlig not andre spørsmål enn liturgi i forgrunnen. Det gjaldt praktisk hjelp til sultende og å få i gang gjenoppbyggingen etter krigens ødeleggelser. Innitzer gav sitt presteskap streng instruks om å holde seg borte fra verdslige og politiske spørsmål, og heller sette all sin kraft inn på Caritas og sjelesorg. For å støtte opp om gjenoppbyggingen stiftet han et eget erkebiskoppelig byggeembede.
I 1948 kunne han feire Stefansdomens gjenåpning sammen med Wiens katolikker.
Det Roma gjorde, var å gi han en koadjutor-erkebiskop i 1950, den dynamiske dr. Franz Jachym, som fra da i virkeligheten overtok det meste av kirkestyret.
Innitzer hadde, til tross for det inntrykk han var skyldig i å vekke i marsdagene 1938, aldri identifisert seg med den nasjonalsosialistiske verdensanskuelse. Han var heller ikke unnfallende, i motsetning til f.eks. de veikere og ytterst servile Paul Rusch av Innsbruck og titulærbiskop og apostoliske vikar Franz Tschann i Feldkirch.
Episkopalgenealogi
Hans episkopalgenealogi er:
Kappa (bokstav)
Kappa (Κ, κ) er den tiende bokstaven i det greske alfabetet. Den hadde i det joniske tallbetegningssystemet tallverdien 20. Kappa tilsvarer K, k i det latinske alfabet og К, к i det kyrilliske alfabet. Dets lydverdi er en uaspirert k-lyd. Sammen med gamma (γκ) uttales den i moderne gresk også som et g.
Ny (bokstav)
Ny (Ν, ν) er en bokstav i det greske alfabetet.
Espen Johnsen (syklist)
Espen Johnsen (født 7. august 1980) er en norsk terrengsyklist og NM-grossist i utforsykling.
Oswald Gracias
Oswald Gracias (født 24. desember 1944 i Bombay i Britisk India) er en av Den katolske kirkes kardinaler, og erkebiskop av Bombay i India. Han ble erkebiskop der i 2006.
Jigoku-Retsuden
Jigoku-Retsuden er et samlealbum fra det amerikanske hardrock/heavy metal-bandet Kiss. Albumet inneholder 15 gamle Kiss-sanger som ble spilt inn på nytt i 2008 av bandets daværende besetning.
Oswald Gracias
Den 17. oktober 2007 bekjente pave Benedikt XVI at han ville bli kreert til kardinal ved et konsistorium planlagt for 24. november samme år.
Episkopalgenealogi
Hans episkopalgenealogi er:
Jigoku-Retsuden
Albumet ble kun utgitt i Japan og består av en CD og en konsert-DVD. Konserten ble innspilt i Budokan Hall, Tokyo, Japan 2. april 1977.
Opal
Opalene som romerne brukte i sine smykker stammer fra Tsjekkia. På 1500-tallet brakte man opaler fra Mellom-Amerika til Europa. Senere ble det funnet store mengder av stenen i Australia, og det var først etter 1870 at Australia ble ledende på det globale opalmarkedet.
Ewen Fernandez
Ewen Fernandez (født 17. februar 1989) er en fransk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 18 på 5000 meter.
Jigoku-Retsuden
Personell
CD
Opal
De fleste opaler er dannet over en lang periode i sedimentære bergarter, men i Mexico og Tsjekkia dannes det opaler i gassholdige huler i vulkanske bergarter.
Jigoku-Retsuden
Personell
DVD
Opal
Opaler slipes ofte i cabochoner. Man finner ofte opaler som tynne flak, og derfor limer man de tynne flakene på onyx eller lager såkalte «dubletter». Slik sten kan forbedres ennå mer med en topp av klar kvarts, og kalles da en «triplett». Den vakre blå, grønne, gule og røde iriseringen hos opal skyldes lysets refleksjon og spredning på grunn av små kuler av silisium i mineralet. Denne effekten kommer på toppen i opalens grunnfarge, som kan være fargeløs (vannopal), melket (hvit opal, grå opal), eller sort (sort opal), som også er dens mest kostbare form.
My
My (Μ, μ) er den tolvte bokstaven i det greske alfabetet og er opphavet til M i det latinske alfabetet.
Opal
Opal oppdages for det meste i avsidesliggende, ørkenaktige områder. Nittifem prosent av alle opalforekomster består av alminnelig opal, som på markedet er kjedelig og verdiløs. Av resten av forekomstene er kun en liten del verdifull eller edel opal. Det er derfor ikke noen lett oppgave å utvinne edelstenen.
Opaler slipes vanligvis så de får en avrundet, konveks overflate. Opalens skjønnhet ligger i dens indre fargespill, og det ville ikke ha kommet tydelig frem med fasetter.
My
µ brukes som et prefiks i SI-systemet (mikro) og betyr 10−6 eller 1/1 000 000.
Referanser
Микро знак
Karlsson på taket
Karlsson på taket er en figur fra en serie svenske barnebøker skrevet av Astrid Lindgren. Karlsson beskrives som «en passe tykk mann i sin beste alder». Han bor på taket over en bygård i Stockholm og har en propell på ryggen, slik at han kan fly omkring. I bøkene stikker han stadig innom syvåringen Lillebror i leiligheten han og familien bor i. Karlsson lyver, skryter og ødelegger ting, og i begynnelsen tror ikke Lillebrors familie engang at han finnes, men at Lillebror bare har funnet ham på som en unnskyldning for at ting blir ødelagt.
Karlsson på taket er særlig populær i Russland.
Dick Bruna
Dick Bruna (født 23. august 1927 i Utrecht i provinsen Utrecht, død 16. februar 2017 samme sted) var en nederlandsk forfatter, illustratør og grafisk designer.
Han var internasjonalt kjent for en mengde populære bildebøker og pekebøker for små barn. Bøkene handler særlig om den vesle kaninen Miffy, en figur som er tegnet med klare fargeflater og færrest mulig streker som et piktogram, og ofte ledsaget av et vers på fire linjer.
Topas
Topas er en smykkestein, et hardt, gjennomsiktig, krystallinsk mineral bestående av fluorholdig aluminiumsilikat. Topas er som regel fargeløs, eller lyseblå, men forekommer også i gule til oransjebrune, rødlige og rosa. Topaskrystaller er kort- eller langprismatiske med kileformete endeflater, eller de danner søyleformete, kornete eller massive aggregater. Topas er et hydrotermalt mineral, som vanligvis finnes i granitter, granittpegmatitter og rhyolitter, i sedimentære bergarter og enkelte ganger i høymetamorfe bergarter.
Funn i Norge
I Norge er topas funnet på en rekke lokaliteter:
Johannes' åpenbaring
Topas er nevnt i Bibelen, i skildringen av det himmelske Jerusalem i Johannes' åpenbaring 21,19-20:
Betty Stöve
Betty Stöve (født 24. juni 1945 i Rotterdam) var en nederlandsk profesjonell tennisspiller.
I 1977 var hun finalist i Grand Slam-turneringen Wimbledon, hun tapte for britiske Virginia Wade med 4-6, 6-3, 6-1. Hun var for øvrig med i tre finaler i dette året; single- og double for damer samt mixeddouble, men hun tapte alle tre.
Stöve vant hele ti Grand Slam-titler, seks dame- og fire mixed-doubleturneringer og var finalist i ytterligere 18 i løpet av sin tenniskarriere.
Kim Sun-joo
Kim Sun-joo  (født 13. november 1985) er en sørkoreansk alpinist.
Hun har ikke debutert i verdenscupen i alpint, men har deltatt i en rekke FIS-renn.
Kim deltok for Sør-Korea under Vinter-OL 2010 og oppnådde en 46.-plass i slalåm som beste resultat.
Lambda
Lambda (versal Λ, minuskel λ) er den ellevte bokstaven i det greske alfabetet. Uttalen tilsvarer [l]. I det greske tallsystemet representerer lambda tallverdien 30.
Ksi
Ksi eller xi (Ξ, ξ) er en bokstav i det greske alfabetet.
Lambda
I fysikk
I fysikken brukes lambda om bølgelengde. En bølgelengde er avstanden mellom ett gitt punkt på en bølge og frem til samme punktet på neste bølge. Måleenheten for lambda er nanometer.
I matematikk
lambdakalkyle er et formelt system for funksjonsdefinering, applikasjon og rekursjon.
I informatikk
I programmeringsspråk kalles en anonym funksjon lambda og indikerer en funksjon uten binding som heller ikke trenger et navn.
I byggebransjen
I byggebransjen brukes lambda eller "lambdaverdi", λ-verdi, om isolasjonens effektivitetsgrad. Lambdaverdien angir termisk konduktivitet, også kalt spesifikk varmeledningsevne. λ-verdien uttrykker altså varmestrømmen gjennom materialet ved en gitt temperaturforskjell. Måles i W per m2 flate ved en temperaturforskjell på 1 K per m tykkelse, dvs. W/mK. Praktisk lambdaverdi avhenger bl.a. av materialets fuktinnhold og temperaturnivå.
I bilindustrien
I bilindustrien brukes lambda eller lambdaverdi, λ-verdi, om det støkiometriske blandingsforholdet en motoren går med. Forholdet mellom drivstoff og luft. I en bensinmotor er Lambda 1 = 14,7 deler luft (10 000 liter) til en del bensin (1 liter=0,736 gram). Ved drivstoffoverskudd, vil Lambdaverdien gå ned (< 1) og ved luftoverskudd vil Lambdaverdien gå opp (> 1).
I populærkultur og annet
Det interaktive spillet Half-Life (HL) har en lambda som logo.
Francisco Robles Ortega
Francisco Robles Ortega (født 2. mars 1949 i Mascota i Mexico) er en av Den katolske kirkes kardinaler, og erkebiskop av Monterrey i Mexico. Han ble erkebiskop der i 2003.
Den 17. oktober 2007 bekjente pave Benedikt XVI at han ville bli kreert til kardinal ved et konsistorium planlagt for 24. november samme år.
Escolca
Escolca (sardisk: Iscròca) er en italiensk kommune i provinsen Sud Sardegna i regionen Sardinia. Den har 589 innbyggere og ligger rundt 416 meter over havet.
Andreas Markusson
Andreas Markusson er navnet til flere personer:
DS «Kong Olaf» (1883)
DS «Kong Olaf» var et ruteskip som ble bygget av Stavanger Støberi & Dok som byggenummer 5. Skipet ble levert til Det Stavangerske Dampskibsselskab i Stavanger i september 1883. «Kong Olaf» ble hovedsakelig brukt på kystruten mellom Sandnes/Stavanger og Oslo. Hun sank etter å ha blitt beskutt av tyske styrker i 1944.
Eric Oelschlägel
Eric Dirk Oelschlägel (født 20. september 1995) er en tysk fotballspiller som spiller for den nederlandske klubben FC Emmen.
Oelschlägel begynte sin seniorkarriere for annetlagene til Bundesligalagene Werder Bremen og Borussia Dortmund, på tredje og fjerde nivå i Tyskland. Fra sommeren 2020 til juli 2022 spilte han i nederlandsk Eredivisie for FC Utrecht.
Landslaget
Han representerte Tyskland under Sommer-OL 2016 i Rio de Janeiro, der han tok sølv i herrenes turnering. Han spilte ingen kamper under turneringen.
Albanchez de Mágina
Albanchez de Mágina er en by og kommune i det sørøstlige Spania, i provinsen Jaén. Kommunen har 992 innbyggere (2021).
Hannah Spearritt
Hannah Louise Spearritt (født 1. april 1981 i Great Yarmouth i England) er en britisk skuespiller og tidligere sangerinne. Som sanger er hun mest kjent for å ha vært medlem av sanggruppen S-Club, der de slo gjennom med hit'en «Bring It Back». Som skuespiller er hun mest kjent for rollen Abby Maitland i ITV-serien Portalen.
Håkon Kjæve
Håkon Kjæve (født 2. januar 1992) er en norsk tidligere fotballspiller som har spilt for Tromsø IL og Tromsdalen UIL.
Sergej Stanisjev
Sergej Dmitrievitsj Stanisjev (bulgarsk: Сергей Дмитриевич Станишев; født 5. mai 1966 i Kherson i Ukraina) er en bulgarsk politiker. Han var statsminister i Bulgaria fra 2005 til 2009. Han leder partiet Bălgarska Socialistitsjeska Partija (Det bulgarske sosialistiske partiet), og regjerte i en storkoalisjon med det liberale partiet til den forrige statsministeren og avsatte tsaren, Simeon Sakskoburggotski. Fra 2011 er han president i Det europeiske sosialdemokratiske parti.
George Placzek
Placzek bidrag innen vitenskapelig arbeid innebærer en grunnleggende teori for ramanspredning, molekylær spektroskopi i gasser og væsker, nøytronfysikk og matematisk fysikk. Sammen med Otto Frisch, foreslo han en direkte eksperimentell bevis av kjernefysisk fisjon. Sammen med Niels Bohr og andre, var han instrumentell i å avklare hvilken rolle Uran 235 hadde for muligheten til en nukleær kjedereaksjon.
Under sitt opphold i Landaus sirkel i Kharkov rundt 1937 ble Placzek vitne til realiteten av det stalinistiske regimet. Hans førstehånds erfaring fra dette oppholdet påvirket politiske oppfatninger av hans nære venner, Robert Oppenheimer og Edward Teller spesielt.
Senere var Placzek den eneste tsjekkiske i noen ledende posisjoner i Manhattanprosjektet, hvor han arbeidet fra 1943–1946 som medlem av den britiske misjonen; først i Canada som leder av en teoretisk divisjon i Montreal Laboratory og deretter (siden mai 1945) i Los Alamos, hvor han senere erstattet sin venn Hans Bethe som leder av den teoretiske gruppen. Siden 1948, var Placzek medlem av Institute for Advanced Study in Princeton, USA. Placzek sin tidlige død i Zürich var svært sannsynlig et selvmord påvirket av sin mangeårige alvorlig sykdom. Nylig dukket det opp mange nye fakta om George Placzek og hans familiære røtter i forbindelse med et symposium holdt i Placzek minne.
Frontlinjestatene
Frontlinjestatene var en organisasjon etablert for å oppnå svart majoritetsstyre i Sør-Afrika. Den eksisterer ikke lenger. Tidligere medlemmer inkluderte Angola, Botswana, Lesotho, Mosambik, Tanzania, Zambia og Zimbabwe. Amerikanske relasjoner med frontlinjestatene nådde sin høyde under «menneskeretts»-presset i Carter-årene. Reagans viseutenriksminister for Afrika, Chester Crocker, møtte frontlinjestatene for å oppnå fredsavtaler mellom Sør-Afrika, Mosambik, Angola og Namibia.
Øyvind Asbjørnsen
Øyvind VonDoren Asbjørnsen (født 28. november 1963 i Ålesund) er en norsk filmprodusent, regissør, forlegger, forfatter og klokkedesigner.
Han har laget flere dokumentarfilmer, TV-serier, kortfilmer og helaftens filmer, blant annet dokumentaren Prinsen av Sjakk fra 2005 – om den da 13 år gamle Magnus Carlsen, samt MAGNUS fra 2016. Han har blant annet også regissert og produsert TV-seriene Norske kvinner i Hollywood Komplottet og Havets helter. I 2016 hadde filmen MAGNUS premiere på Tribeca Filmefestival i New York. Asbjørnsen er kreditert som Executive Producer og fotograf på denne filmen. På flere av sine filmer siden 90-tallet har han brukt pseudonymet Asa Von Doren. I 2016 endret han navnet sitt til Øyvind VonDoren Asbjørnsen. Han er også stifter av klokkemerket Von Doren - Fine Timepieces.
I 2005 grunnla han forlaget Fritt forlag som publiserte sakprosa og skjønnlitteratur. Sammen med Bent Hvale har han bla. skrevet barneboken Geir den grønne gutten (2008). Fra 2013 til 2016 var han forlagssjef i NKI Forlaget. Han har arbeidet siden sommeren 2016 fulltid som daglig leder og designer for det norske klokkemerket Von Doren.
Death Magnetic
Death Magnetic er det niende albumet til heavy metal-bandet Metallica.
Albumet er det første til å inkludere bassist Robert Trujillo og det første med bandets nye produsent Rick Rubin, som tok over for Bob Rock. Bob Rock hadde vært Metallicas produsent siden 1990. Albumet blir gitt ut av Elektra Records, et underselskap av Warner Bros. Records. Innspillingen av albumet ble startet 12. mars 2006, og 12. september 2008 ble albumet lagt ut for salg. Albumet har solgt til platina (1 000 000) per 24. oktober 2008.
Esterzili
Esterzili (sardisk: Istersìli, Stersìli) er en italiensk kommune i provinsen Sud Sardegna i regionen Sardinia. Den har 643 innbyggere og ligger rundt 731 meter over havet.
Piktogram
Piktogram er et enkelt grafisk symbol som skal symbolisere et ord, et objekt eller en idé. Moderne piktogrammer er utformet med tanke på å være utvetydige og lettforståelige fremstillinger av det de skal symbolisere. De brukes på informasjonsskilt, trafikkskilt, i bruksanvisninger og dataprogrammer for å forenkle kommunikasjonen på tvers av ulike språk. Internasjonalt finnes det ISO-standardiserte piktogrammer for bruk på informasjonsskilt i det offentlige rom (ISO 7001:2007 Graphical symbols -- Public information symbols).
Piktogrammer kan dessuten brukes som betegnelse for bildetegn i såkalte piktografiske skrifter. Slike tegn kalles også ideogrammer. Begrepet piktogrammer brukes da om tegn og bilder som viser objekter fra virkeligheten, mens ideogrammene er bildetegn som er mer abstrakte og ikke like umiddelbart forståelige. Også bokstavene i vårt alfabet stammer opprinnelig fra enkle piktogrammer.
Marija Kirkova
Marija Kirkova (Мария Киркова)(født 2. januar 1986 i Sofia) er en bulgarsk alpinist.
Hun debuterte i verdenscupen i alpint 5. januar 2006, og hennes beste verdenscup-plassering er en 35.-plass i utfor fra 2009.
Kirkova deltok for Bulgaria under Vinter-OL 2010 og oppnådde en 33.-plass i utfor som beste resultat.
Kronblad
Et kronblad (petal, fra gresk petalon, «blad») er en del av blomsten hos blomsterplantene. Kronbladene er som regel fargerike og befinner seg innenfor begerbladene (sepalene). Hvis begerblad og kronblad er ganske like hverandre av utseende brukes en tredje betegnelse: tepal. Morfologisk er kronbladene omdannede blader. Samlet betegnes kronbladene som krona (corolla) og utgjør sammen med begerbladene (calyx) blomsterdekket (periant). Blomsterdekket utgjør de ytre kretsene av sterile blomsterdelene i blomsten. Som regel er kronbladene fargerike og ofte relativt store og deres viktigste oppgave er å virke som tiltrekning for pollinatorer. Hos vindpollinerte arter som gras og starr der slik reklame ikke er nødvendig er kronbladene enten svært reduserte eller små og grønne.
Antallet kronblad representerer plantens «tallighet» (merositet). Dette tallet er et konservativt trekk i blomsterplantenes evolusjon og er felles for store evolusjonære grupper: Tofrøbladete har som regel fire, fem eller flere, mens enfrøbladete bare unntaksvis har noe annet enn tre (eller multiplum av tre).
Kronbladenes form og farge varier mye mellom plantefamilier. Hos noen familier er kronbladene helt eller delvis sammenvokst, og krona kan utgjøre et kronrør som hos mange arter i nøkleblomstfamilien og klokkefamilien.
Andreas Markusson (1951)
Andreas Markusson (født 17. mars 1951 i Tønsberg, oppvokst i Larvik) er en norsk manusforfatter og dramatiker som er kjent for flere tv-produksjoner. Han er bosatt i Frankrike.
Markusson har også fått oppført flere helaftens komedier på norske teatre, blant annet «Trassalderen» og «17. mai» på Oslo Nye Teater og «Lykkeland» på Nationaltheatret.
Rochemelon
Rochemelon (eller Roche Melon), Rocciamelone på italiensk, er et fjell i De graiiske Alpene på grensen mellom Frankrike og Italia med en høyde på 3 538 meter over havet. Fjellet ligger 50 km vest for Torino. Rochemelon er det første fjellet i Alpene en vet som noen nådde toppen av.
Bonifacius Rotarius (fra Asti) klatret til toppen av fjellet 1. september 1358 for å sette fra seg et lite metallbilde av jomfru Maria, som takknemlighet for at han hadde overlevd fangenskap i Det hellige land under korstogene.
Toppen av Rochemelon er målet for en tradisjonell pilegrimstur hvert år den 5. august. En tre meter høy statue av jomfru Maria ble reist her i 1899.
Landegrensen mellom de to landene følger i dette området ikke nøyaktig vannskillet, og fjelltoppen ligger helt på den italienske siden, og det samme gjør toppen av isbreen glacier de Rochemelon. Isbreen dekker et område på om lag 4 km² og utgjør det eneste italienske området som er en del av nedslagsfeltet til Rhône.
Siden det er lett å nå fjellet (starten av stien opp til toppen er bare en 90 minutters kjøretur fra Torino) og har en stor høyde med flott utsyn, er fjellet et av de mest besøkte i Alpene.
Face2face
Face2face er et reklame- og kommunikasjonsbyrå som ble grunnlagt i 1999 av Per Meland. Total omsetning i 2008 var på ca. 90 millioner kroner.
Forretningsprofil
Face2face har holdt en lav profil siden oppstarten sammenlignet med mer tradisjonelle reklamebyråer av samme størrelse. Byrået er ikke medlem av Kreativt Forum, og deltar sjelden i reklamekonkurranser.
Byrået har spesialisert seg på strategisk kommunikasjon mellom bedrifter og deres sluttbrukere ansikt til ansikt. Byrået jobber oftest via «under radaren»-kanaler som field marketing, word-of-mouth marketing og sosiale medier. På vegne av oppdragsgiverne gjennomfører Face2face både rådgivning, konseptutvikling og operativ virksomhet. Man legger vekt på at salg og omdømme er to sider av samme sak. Dette innebærer at enhver salgssituasjon mellom en representant for et produkt eller tjeneste og en kunde også innebærer en viktig omdømmefaktor. Byrået skiller seg også ut ved å tilby seg å dele risiko med sine oppdragsgivere.
Daniel Nicholas DiNardo
Den 17. oktober 2007 bekjente pave Benedikt XVI at han ville bli kreert til kardinal ved et konsistorium planlagt for 24. november samme år. Han fikk da Sant'Eusebio som tittelkirke.
Episkopalgenealogi
Hans episkopalgenealogi er:
Tom Kristensen (musiker)
Tom Hermann Kristensen (født 1. desember 1960) er en norsk vokalist, gitarist og forfatter, som var med å starte Backstreet Girls sammen med broren Pål «Krisa» Kristensen i 1984. Han er for tiden aktuell med Balladen om Gary Holton og Casino Steel, den offisielle biografien som ble sluppet i mai 2015. Kristensen har tidligere skrevet om det norske rockebandet Titanic, som ble utgitt i 2008. Våren 2014 ble en rekke av hans essays utgitt i Sverige, i Oskar Ohlsons fotobok Rock `n` Roll People. Han har skrevet og bidratt på flere bøker om den norske musikkscenen. Han har også skrevet nærmere hundre artikler, som har blitt utgitt i forskjellige magasin over hele Europa. Kristensen har spesialisert seg på å skrive om klassisk rock'n'roll.
I 2009 var han involvert i Dvd-lanseringen av Arne Philip Fraas' konsertfilm «Ragnarock» fra 1973. I 2010 satte Kristensen sammen samlingen Anthology med den norsk/engelske duoen Gary Holton og Casino Steel. Det tredoble settet ble sluppet av Universal og mottok velvillige anmeldelser hjemme og på kontinentet. Tom Kristensen har også fungert som pr-rådgiver for artister som Stevie Klasson og Neon Leon. I tillegg har han gjort en del presse i Skandinavia og England for artister som Andrew Matheson, Henry McCullough, Willy DeVille, Johnny Winter, Freddy Lindquist, Svein Finjarn, The Boys og Andy McCoy.
Backstreet Girls med Kristensen som vokalist gikk i studio og spilte inn 5–6 låter. Utdrag fra to av dem, demoversjoner av Gypo og Poor Ol' Sam, ble brukt i filmen X. Backstreet Girls spiller også i en scene i filmen. Kristensen forlot bandet i 1985. Bandet ga aldri ut noe plate med ham som vokalist, men det ble senere utgitt en sang (Jailbreak Opera) på Backstreet Girls-tributeplata Never Too Loud.